
[image: image6.png]l

- localy -

Host =




JAVNI NATJEČAJ ZA IZBOR NAJBOLJEG DOMAĆINA – NOSITELJA OZNAKE LOCAL HOST
NA PODRUČJU PRIMORSKO GORANSKE ŽUPANIJE

U 2026. GODINI

Opatija, 08.07.2026.
Predmet javnog natječaja
U suradnji s Ministarstvom turizma i sporta i Hrvatskom turističkom zajednicom, Turistička zajednica Primorsko-goranske županije raspisuje Javni natječaj za izbor najboljeg domaćina u obiteljskom smještaju – nositelja oznake Vaš domaćin (Local Host) na području Primorsko-goranske županije u 2026. godini. Cilj Javnog natječaja je prepoznati domaćine koji gostima pružaju osobni pristup, autentičan doživljaj destinacije, visoku razinu gostoljubivosti te posluju u skladu s načelima održivosti i očuvanja lokalne baštine.
Prihvatljivi prijavitelji

Na Javni natječaj mogu se prijaviti pružatelji ugostiteljskih usluga u domaćinstvu s područja Primorsko-goranske županije koji:

· posjeduju važeću oznaku Vaš domaćin (Local Host),

· ispunjavaju sve kriterije navedene u prijavnom obrascu,

· svojim radom i pristupom doprinose promociji kvalitetnog i održivog obiteljskog smještaja.
Kriteriji za odabir

Kriteriji za odabir uključuju:

· autentičnost i lokalnu povezanost,

· gostoljubivost i personalizirani pristup gostima,

· održivost i ekološku osviještenost,

· kvalitetu informiranja i komunikacije s gostima,

· educiranost domaćina.
Način i rok prijave

Prijave se zaprimaju isključivo putem prijavnog obrasca koji je sastavni dio Javnog natječaja.
Rok za podnošenje prijava je 4. rujna 2026. godine do 23:59 sati.
Prijavitelji trebaju ispuniti prijavni obrazac u kojem će kroz opis i priloženu dokumentaciju predstaviti svoj smještaj, način rada s gostima i vrijednosti koje promiču.

Ispunjeni prijavni obrazac potrebno je dostaviti elektroničkom poštom na adresu: localhost@kvarner.hr
Prilozi

Uz prijavu je moguće priložiti dodatni fotografski i/ili video materijal koji prikazuje objekt i ponudu domaćina. Prilozi se dostavljaju elektroničkom poštom na adresu: localhost@kvarner.hr
Postupak vrednovanja

Povjerenstvo Turističke zajednice Primorsko-goranske županije pregledat će i ocijeniti pristigle prijave te odabrati jednog domaćina koji će predstavljati Primorsko-goransku županiju na nacionalnom izboru.

Odluka o odabiru bit će dostavljena Hrvatskoj turističkoj zajednici najkasnije do 18. rujna 2026. godine. Na Danima hrvatskog turizma, 19. studenoga 2026. godine, dodijelit će se priznanja najboljim domaćinima iz svake županije i Grada Zagreba, dok će na svečanoj završnici, 20. studenoga 2026. godine, u izravnom prijenosu Hrvatske radiotelevizije biti proglašen i nagrađen Vaš domaćin godine (Local Host) na nacionalnoj razini.
Više informacija

Sve dodatne informacije o oznaci Vaš domaćin (Local Host) dostupne su na službenoj stranici Hrvatske turističke zajednice: https://www.htz.hr/hr-HR/projekti-i-potpore/vas-domacin
Opatija, 08.07.2026. 

